stanford-oval/wikipedia huggingface dataset:
สุกำพล สุวรรณทัต
คดีความ > กรณีถอดยศอดีตนายกรัฐมนตรี

นายอภิสิทธิ์ เวชชาชีวะได้ยื่นฟ้องต่อศาลปกครองซึ่งศาลได้รับเป็นคดีหมายเลขดำที่  2900/2555คดีอยู่ระหว่างไต่สวน โดยคำฟ้องขอให้เพิกถอนคำสั่งรัฐมนตรีว่าการกระทรวงกลาโหม ฉบับลงวันที่ 8 พ.ย. 55 ที่สั่งปลด ร.ต.อภิสิทธิ์ เวชชาชีวะ ออกจากราชการฐานใช้เอกสารปลอมเข้ารับราชการทหารที่โรงเรียนนายร้อยพระจุลจอมเกล้าต่อมา วันที่ 16 มกราคม พ.ศ. 2561 นายอภิสิทธิ์ เวชชาชีวะ ชนะคดีในศาลฎีกาส่งผลให้คำสั่งของ พลอากาศเอก สุกำพล เป็นโมฆะ นายอภิสิทธิ์ ได้ดำเนินการฟ้องร้อง สุกำพล สุวรรณทัต ในข้อหาปฏิบัติหน้าที่โดยมิชอบ ตามประมวลกฎหมายอาญา มาตรา 157
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2521 –  เหรียญราชการชายแดน (ช.ด.)
พ.ศ. 2529 –  เหรียญจักรมาลา (ร.จ.ม.)
พ.ศ. 2547 –  เหรียญลูกเสือสดุดี ชั้นที่ 1
คนปีศาจ

| --- | --- |
คนปีศาจ

モンスター
ชื่อภาษาอังกฤษ: Monster
แนว: ดราม่า, สยองขวัญ, ลึกลับ, สืบสวน
มังงะ
เขียนโดย: นาโอกิ อุราซาว่า
สำนักพิมพ์:  โคดันฉะ    เนชั่น เอ็ดดูเทนเมนท์
อนิเมะ
กำกับโดย: มาซายูกิ โคจิมะ
สตูดิโอ: Madhouse
คนปีศาจ (ญี่ปุ่น: モンスター) เป็นการ์ตูนญี่ปุ่น เขียนโดย นาโอกิ อุราซาว่า เรื่องราวแนวสืบสวนลึกลับสยองขวัญ (ผู้เขียนเดียวกับเรื่อง 20th Century Boys และ ตามล่านักฆ่าแอนดรอยด์) ได้รับรางวัลชนะเลิศในงาน Media Arts ครั้งที่ 1 ของทบวงวัฒนธรรมญี่ปุ่น
เนื้อเรื่อง

ณ เมืองดึสเซิลดอร์ฟ เยอรมนีตะวันตก วันหนึ่งในปีค.ศ. 1986 เคนโซ เทมมะ หมอชาวญี่ปุ่นซึ่งทำงานอยู่ที่โรงพยาบาลไอซเลอร์ ได้ขัดคำสั่งของผู้อำนวยการโรงพยาบาลโดยปฏิเสธการรักษานายกเทศมนตรี เพื่อช่วยชีวิต โยฮัน ลีแบร์ท เด็กชายฝาแฝดคนหนึ่ง เนื่องจากถูกส่งตัวมาโรงพยาบาลก่อน จึงทำให้เขาตกที่นั่งลำบากในหน้าที่การงานและถูกลูกสาวผู้อำนวยการถอนหมั้น แต่ทว่าต่อมาเกิดการตายอย่างผิดปกติของผู้อำนวยการโรงพยาบาลและแพทย์ที่ได้รับการเลื่อนตำแหน่งแทนเขา จนทำให้เขาได้ขึ้นเป็นหัวหน้าแผนกศัลยแพทย์ในที่สุด แม้เขาจะตกเป็นผู้ต้องสงสัยแต่ก็ไม่มีหลักฐานใดๆว่าเขาเป็นคนร้าย
9 ปีต่อมา โยฮัน ที่หายตัวไปจากรพ.ในวันนั้น ได้ออกมาสารภาพว่า ตนเป็นผู้ฆ่าผู้อำนวยการ เทมมะ จึงได้ตามไล่ล่าโยฮันด้วยตนเอง ในขณะที่ตนเองนั้นได้ถูกตำรวจตามจับ เพราะต้องสงสัยว่าเป็นคนร้ายในคดีฆาตกรรมต่อเนื่องเสียเอง
แหล่งข้อมูลอื่น

Monster Graph เก็บถาวร 2016-01-24 ที่ เวย์แบ็กแมชชีน
AnimeNfo.Com : Monster
Monster: Volume 1
Monster วาดโดย Naoki Urasawa และ เรื่องอื่นๆ
อนิเมะ คนปีศาจ ที่เน็ตฟลิกซ์
กฤตฤทธิ์ บุตรพรม

| กฤตฤทธิ์ บุตรพรม |
| --- | --- |
เกิด: 27 มกราคม พ.ศ. 2532 (36 ปี) กฤตฤทธิ์ บุตรพรม อำเภอกระนวน จังหวัดขอนแก่น ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ นักร้อง
ปีที่แสดง: พ.ศ. 2556–ปัจจุบัน
ผลงานเด่น: คฑาเทพ - แหยมยโสธร 3 (2556)  อธิคม - คีตโลกา (2557)  ศักดิ์ ประกาศิต / สิทธิ์ - ข้ามากับพระ (2558)  ร.ต.อ.เผด็จ - ผักบุ้งกับกุ้งนาง (2559)  จางเหา - หงส์เหนือมังกร (2560)  ธาวิน (วิน) - เพชรร้อยรัก (2561)  หิน ท่าลาด / เสือหิน - เพลงรักเพลงปืน (2562)  นพ.ตริน / เสริม วรพันธ์ - วิมานมนตรา (2563)  เสือ กลิ่นสัก - ร้อยป่า (2563)  สิชล รวินทร์ธารา (น้ำ) - เจ้าสาวจำเลย (2565)  สัตยา - หมอลำซัมเมอร์ (2565)  ราชันย์ / เสือเดช (ในร่างเสือเข้ม) - สัจจะในชุมโจร (2565)
สังกัด: ช่อง 7 เอชดี (2556–2566)- ปัจจุบันเป็นนักแสดงอิสระ
กฤตฤทธิ์ บุตรพรม (เกิด 27 มกราคม พ.ศ. 2532) ชื่อเล่น บิ๊กเอ็ม เป็นนักแสดง นายแบบ ศิลปินชาวไทย มีชื่อเสียงจากการแสดงในภาพยนตร์เรื่อง แหยมยโสธร 3 อดีตนักแสดงสังกัดช่อง 7 เอชดี  เป็นที่รู้จักจากบทบาท "อธิคม" ในละครเรื่อง คีตโลกา
ประวัติ

กฤตฤทธิ์ เกิดเมื่อวันที่ 27 มกราคม พ.ศ. 2532 เป็นนักแสดงชาวไทยเกิดที่อำเภอกระนวน จังหวัดขอนแก่นสำเร็จการศึกษาระดับโรงเรียนมัธยมปลายที่โรงเรียนศรีกระนวนวิทยาคม จบการศึกษาปริญญาตรีที่คณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยมหาสารคามในครอบครัวมีพี่สาว 1 คน
ประวัติ > ประวัติการงาน

กฤตฤทธิ์ เริ่มเข้าสู่เส้นทางบันเทิงจากการประกวด Arrow Handsome Man 2013  ได้รับรางวัลรองอันดับ 1 ก่อนที่จะมีผลงานโฆษณาและถ่ายแบบตามมาหลายชิ้น ต่อมาเริ่มเป็นที่รู้จักมากขึ้น หลังจากที่เขาได้รับบทนักแสดงนำในภาพยนตร์เรื่อง แหยมยโสธร 3 แสดงคู่กับ อิงฟ้า เกตุคำ ต่อมาเขาได้เซ็นสัญญากับช่อง 7 เอชดีในฐานะรับเชิญละครเรื่อง บอดี้การ์ดสาว
เมื่อในปี พ.ศ. 2560 เขามีผลงานการแสดงละครเรื่อง นักรบตาปีศาจ ตามด้วย หงส์เหนือมังกร เป็นต้นเป็นละครที่กฤตฤทธิ์ได้รับบทบาทการแสดงเพิ่มเติมและเป็นที่รู้จักกันในบทบาทพระเอกแถวหน้าในสังกัดช่อง 7 เอชดี
เมื่อวันที่ 6 มกราคม พ.ศ. 2566 ช่อง 7 ได้ออกแถลงการณ์ยุติการเป็นนักแสดงสังกัดช่อง 7 อยู่มา 9 ปีโดยละครเรื่องสุดท้ายที่เล่นไว้ให้กับทางช่อง 7 คือเรื่อง สัจจะในชุมโจร (เสือสั่งฟ้า 3)
ผลงานการแสดง > ละครโทรทัศน์ทั้งหมดด้านล่างนี้ออกอากาศทางช่อง 7

| ปี พ> ศ. | เรื่อง | บทบาท | คู่กับ |
| --- | --- | --- | --- |
| 2556 | บอดี้การ์ดสาว | สมชาย |  |
| 2557 | คีตโลกา | อธิคม |  |
| 2558 | จับกัง | กล้า | ปาณิชดา แสงสุวรรณ |
| 2558 | ข้ามากับพระ | ศักดิ์ ประกาศิต / สิทธิ์ | ฮาน่า ลีวิส |
| 2559 | เจ้าพายุ | พายุ สุวรรณภักดิ์ | ฮาน่า ลีวิส |
| 2559 | ผักบุ้งกับกุ้งนาง | ร.ต.อ.เผด็จ | ซอนญ่า สิงหะ |
| 2560 | นักรบตาปิศาจ | พ.ต.อัคคี องอาจ | ปภาดา กลิ่นสุมาลย์ |
| 2560 | หงส์เหนือมังกร | จางเหา สกุลคู | เมลดา สุศรี |
| 2561 | เพชรร้อยรัก | ธาวิน คงไทย | อัษฎาพร สิริวัฒน์ธนกุล |
| 2562 | เพลงรักเพลงปืน | หิน ท่าลาด / เสือหิน นายอำเภอหิน ท่าลากร่วม | ทัศนียา การสมนุช |
| 2563 | วิมานมนตรา | น.พ.ตริน (ปัจจุบัน) / เสริม (อดีต) | พิมพ์ปวีณ์ โคกระบินทร์ |
| 2563 | ร้อยป่า | เสือ กลิ่นสัก | เกศรินทร์ น้อยผึ้ง |
| 2563 | ปีกหงส์ | ทินภัทร (ทิน) | ทัศนียา การสมนุช |
| 2565 | เจ้าสาวจำเลย | สิชล รวินทร์ธารา (น้ำ) | ฮาน่า ลีวิส |
| 2565 | หมอลำซัมเมอร์ | สัตยา จิระอมรพงศ์ (ยะ) | มาเรีย เฮิร์ชเลอร์ |
| 2565 | สัจจะในชุมโจร (เสือสั่งฟ้า 3) | ราชันย์ / เสือเดช (รับเชิญ 4 ตอนสุดท้าย) | เฌอมาวีร์ สุวรรณภาณุโชค |
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2556 | แหยมยโสธร 3 | คฑาเทพ | คู่กับ อิงฟ้า เกตุคำ |
สยาม อินเตอร์ มัลติมีเดีย

| --- | --- |

อุตสาหกรรม: สื่อประสมเกี่ยวกับการ์ตูน กีฬา บันเทิง และกิจการร้านหนังสือ
รูปแบบ: สื่อและสิ่งพิมพ์
ก่อนหน้า: บจก.สยามอินเตอร์คอมิกส์ บจก.สยามคอมิกส์
ก่อตั้ง: พ.ศ. 2533
ผู้ก่อตั้ง: ระวิ โหลทอง
เลิกกิจการ: พ.ศ. 2562
ถัดไป: บริษัท เอสเอ็มเอ็มพลัส จำกัด (ดำเนินธุรกิจเดิมของสยามอินเตอร์ฯ ต่อไป) บริษัท สตาร์ค คอร์เปอเรชั่น จำกัด (มหาชน) (ชื่อใหม่ของบริษัท และเปลี่ยนประเภทธุรกิจใหม่)
สำนักงานใหญ่: เลขที่ 459 ถนนลาดพร้าว ซอย 48 แขวงสามเสนนอก เขตห้วยขวาง กรุงเทพมหานคร
บุคลากรหลัก: นายสฤษฎกุล แจ่มสมบูรณ์ ประธานกรรมการ วิฑูรย์ นิรันตราย ประธานเจ้าหน้าที่บริหาร อัญชลี ธีระสินธุ์ กรรมการผู้จัดการ
ผลิตภัณฑ์: ดูที่ การประกอบธุรกิจ
เว็บไซต์: www.smm.co.th
เชิงอรรถ / อ้างอิง SET:SMM
บริษัท เอสเอ็มเอ็ม พลัส จำกัด หรือเดิมคือ บริษัท สยามอินเตอร์มัลติมีเดีย จำกัด (มหาชน) (อังกฤษ: Siam Inter Multimedia Public Company Limited) เป็นบริษัทรับผลิตและจัดจำหน่ายหนังสือ มัลติมีเดียและจัดการแข่งขันกีฬา โดยเป็นผู้ถือครองลิขสิทธิ์หนังสือการ์ตูนของสำนักพิมพ์ต่าง ๆ ในประเทศญี่ปุ่นรายใหญ่รายหนึ่งของประเทศไทย
ประวัติ

บริษัท สยาม คอมิกส์ จำกัด ก่อตั้งขึ้นเมื่อวันที่ 7 มิถุนายน พ.ศ. 2533 ด้วยทุนจดทะเบียนเริ่มต้นที่ 1 ล้านบาท มีวัตถุประสงค์เมื่อแรกเริ่มเพื่อดำเนินการผลิตและจำหน่ายหนังสือการ์ตูนญี่ปุ่น ผ่านการเจรจาธุรกิจอย่างถูกต้องตามกฎหมายลิขสิทธิ์ระหว่างประเทศ โดยเมื่อปี พ.ศ. 2536 เปลี่ยนชื่อครั้งแรกเป็น บริษัท สยาม อินเตอร์ คอมิกส์ จำกัด พร้อมทั้งเพิ่มทุนจดทะเบียนขึ้นเป็น 20 ล้านบาท และในปี พ.ศ. 2539 บริษัทฯ เพิ่มทุนจดทะเบียนเป็น 150 ล้านบาท ต่อมาเมื่อวันที่ 18 มิถุนายน พ.ศ. 2546 เปลี่ยนชื่อเป็น บริษัท สยาม อินเตอร์ มัลติมีเดีย จำกัด พร้อมทั้งแปลงสภาพเป็นบริษัทมหาชน เมื่อวันที่ 30 ธันวาคม พ.ศ. 2546 และเพิ่มทุนขึ้นอีกเป็น 170 ล้านบาท โดยในปีถัดมา เพิ่มทุนอีกครั้งเป็น 240 ล้านบาท ทั้งนี้ เมื่อวันที่ 31 ธันวาคม พ.ศ. 2554 บริษัทฯ มีทุนจดทะเบียนทั้งหมด 372 ล้านบาท (จากการเพิ่มทุนครั้งหลังสุด เมื่อปี พ.ศ. 2551) โดยแบ่งออกเป็นหุ้นสามัญจำนวน 372 ล้านหุ้น มีมูลค่าที่ตราไว้ หุ้นละ 1 บาท เป็นหุ้นที่ออกจำหน่าย และเรียกชำระแล้ว จำนวน 240 ล้านบาท ในจำนวนดังกล่าว แบ่งออกเป็นหุ้นสามัญ 240 ล้านหุ้น มีมูลค่าที่ตราไว้ หุ้นละ 1 บาท
วันที่ 22 กรกฎาคม​ พ.ศ. 2562 บริษัทแจ้งเปลี่ยนชื่อเป็น บริษัท สตาร์ค คอร์เปอเรชั่น จำกัด (มหาชน) จดทะเบียนเปลี่ยนแปลงกรรมการ โดยในวันที่ 7 กรกฎาคม 2566 นายอภิชาติ ตั้งเอกจิต เป็นรักษาการประธานเจ้าหน้าที่บริหาร และเปลี่ยนชนิดการทำธุรกิจเป็นประเภท วัสดุอุตสาหกรรมและเครื่องจักร ส่วนธุรกิจเดิมของสยามอินเตอร์มัลติมีเดีย ได้โอนให้บริษัทเอสเอ็มเอ็มพลัส จำกัด เป็นผู้ดำเนินกิจการ
การประกอบธุรกิจ > ธุรกิจสิ่งพิมพ์

หนังสือการ์ตูน - บริษัทฯ เป็นผู้ถือครองลิขสิทธิ์ในประเทศไทย สำหรับการจัดพิมพ์จำหน่ายการ์ตูนของสำนักพิมพ์ต่าง ๆ เป็นจำนวนมาก โดยเฉพาะจากประเทศญี่ปุ่น นอกจากนั้นเป็นของสหรัฐอเมริกา สาธารณรัฐประชาชนจีน (ฮ่องกง) และสาธารณรัฐเกาหลีเป็นต้น รวมถึงผลงานของนักเขียนชาวไทยอีกส่วนหนึ่ง ภายใต้สำนักพิมพ์ สยามอินเตอร์คอมิกส์ โดยแบ่งการนำเสนอเป็นสองรูปแบบหลักคือ ตีพิมพ์เป็นตอน ๆ มีหลายเรื่องในเล่มเดียวกัน ผ่านทางนิตยสารการ์ตูนรายสัปดาห์ ซึ่งใช้ชื่อว่า ซีคิดส์ และตีพิมพ์หลายตอนเรียงกัน เพียงเรื่องเดียวในหนึ่งเล่ม โดยใช้ชื่อการ์ตูนเรื่องนั้น ๆ ระบุไว้บนหน้าปก
หนังสือพกพา - บริษัทฯ เป็นผู้ผลิตและจัดจำหน่ายหนังสือพกพา ซึ่งมีทั้งที่เป็นงานเขียนของชาวไทย และเรื่องแปลจากประเทศอังกฤษ สหรัฐอเมริกา สหพันธ์สาธารณรัฐเยอรมนี ประเทศญี่ปุ่น สาธารณรัฐเกาหลี และสาธารณรัฐประชาชนจีน (ฮ่องกง) เป็นต้น และรวมถึงเป็นผู้ถือครองลิขสิทธิ์ในประเทศไทย สำหรับการจัดพิมพ์จำหน่าย ผลงานของนักเขียนนวนิยายจีนกำลังภายใน ซึ่งมีชื่อเสียงหลายคน โดยมีผู้แปลคนสำคัญคือ น.นพรัตน์ ซึ่งทำหน้าที่อยู่กับบริษัทฯ มาหลายปี โดยจำแนกงานออกเป็น 3 สำนักพิมพ์ คือ สยามอินเตอร์บุ๊กส์, สยามบันทึก และ แฮปปีบุ๊กส์
นิตยสาร - บริษัทฯ เป็นผู้ผลิตและจัดจำหน่ายนิตยสารหลายประเภท เช่นนิตยสารสุขภาพ สลิมมิง (Slimming) ซึ่งได้รับลิขสิทธิ์จากประเทศอังกฤษ, นิตยสารวัยรุ่น สวีตตี (Sweety) นอกจากนี้ ยังมีนิตยสารบันเทิงและโหราศาสตร์อีกกลุ่มหนึ่ง ซึ่งบริษัทฯ เป็นผู้จัดจำหน่ายและรับบริหารการตลาดด้วย
ร้านหนังสือ - บริษัทฯ เริ่มดำเนินธุรกิจสาขานี้ มาตั้งแต่ปี พ.ศ. 2537 เพื่อใช้เป็นช่องทางในการจัดจำหน่าย หนังสือประเภทต่าง ๆ ของทางบริษัทเอง เมื่อแรกมีชื่อว่า บ้านการ์ตูน  ต่อมาในปี พ.ศ. 2546 เปลี่ยนมาใช้ชื่อปัจจุบันคือ เอสเอ็มเอ็ม บุ๊กเฟรนด์ และมีคำขวัญว่า พบหนังสือ พบความสุข  เปิดบริการเป็นจำนวน 32 สาขาทั่วกรุงเทพมหานครและปริมณฑล นอกจากนั้น ยังเปิดการจำหน่ายผ่านเว็บไซต์ของร้านเองโดยเฉพาะ ด้วยวิธีจัดส่งผ่านระบบไปรษณีย์ สำหรับร้านค้าส่งใช้ชื่อว่า ก.สัมพันธ์ (ย่อมาจาก กิเลนสัมพันธ์ ปัจจุบันชื่อ สยามอินเตอร์ฯ  และแยกกิจการจัดจำหน่ายหนังสือในเครือสยามสปอร์ต ออกไปเป็นบริษัท สยามสปอร์ต บุ๊กส์ จำกัด เมื่อปี พ.ศ. 2549)
รับจ้างผลิตสิ่งพิมพ์ - บริษัทฯ เริ่มดำเนินธุรกิจสาขานี้ มาตั้งแต่ปี พ.ศ. 2550 โดยได้รับงานประเภทนิตยสาร สื่อประชาสัมพันธ์ หรือบุ๊กเล็ตเป็นต้น
การประกอบธุรกิจ > ธุรกิจสื่อประสม

สถานีวิทยุกระจายเสียง - บริษัทฯ เป็นผู้ริเริ่มบุกเบิกในการผลิตรายการวิทยุประเภทกีฬาตลอด 24 ชั่วโมง เป็นครั้งแรกเมื่อปี พ.ศ. 2542 โดยได้รับสัมปทานคลื่นวิทยุเอฟเอ็ม 99.0 เมกะเฮิรตซ์ จากสถานีวิทยุกระจายเสียง อ.ส.ม.ท. โดยใช้ชื่อว่า สปอร์ตเรดิโอ และให้บริษัท สยามเทเลซีน จำกัด เช่าช่วงเป็นผู้ผลิตรายการ จากนั้นในปี พ.ศ. 2545 ก็รับโอนกลับมาดำเนินงานเอง ต่อมาเมื่อปี พ.ศ. 2548 บริษัท อสมท จำกัด (มหาชน) มีนโยบายในการผลิตรายการวิทยุด้วยตนเอง จึงไม่มีการต่อสัญญาสัมปทานแก่บริษัทฯ โดยระยะแรกต้องดำเนินการออกอากาศผ่านอินเทอร์เน็ตไปพลางก่อน ซึ่งในปีถัดมา (พ.ศ. 2549) บริษัทฯ ลงนามในสัญญาสัมปทานร่วมกับสถานีวิทยุกระจายเสียงกองทัพบก กองบัญชาการกองพลที่ 1 รักษาพระองค์ เพื่อถ่ายทอดเสียงสปอร์ตเรดิโอ ทางคลื่นวิทยุเอฟเอ็ม 90.0 เมกะเฮิรตซ์ เป็นเวลา 3 ปี (ถึง พ.ศ. 2551) ก่อนเปลี่ยนมาส่งกระจายเสียงผ่านทาง สถานีวิทยุกระจายเสียงกองทัพบก หน่วยบัญชาการรักษาดินแดน เอฟเอ็ม 96.0 เมกะเฮิรตซ์ (พ.ศ. 2552-2563), สถานีวิทยุชุมชน เอฟเอ็ม 106.75 เมกะเฮิรตซ์, ทรูวิชั่นส์ ช่องอาร์ 28 และเว็บไซต์ของสถานีฯ ซึ่งมุ่งเน้นการรายงานผลการแข่งขันกีฬาทุกประเภท อย่างถูกต้องและรวดเร็ว สดตรงจากขอบสนาม ร่วมกับการนำเสนอข่าวสารความเคลื่อนไหว ของวงการกีฬาทั้งในและต่างประเทศมาโดยตลอด ภายใต้คณะผู้ปฏิบัติงานกว่า 50 คน
สถานีโทรทัศน์ - บริษัทฯ เริ่มดำเนินธุรกิจสาขานี้ มาตั้งแต่ปี พ.ศ. 2553 โดยใช้ชื่อว่า เอสเอ็มเอ็มทีวี : สปอรตส์ แอนด์ วาไรตี ผ่านระบบดาวเทียม ตลอด 24 ชั่วโมง ปัจจุบันออกอากาศผ่านดาวเทียมในระบบซี-แบนด์, ผู้ให้บริการเคยู-แบนด์บางบริษัท, เครือข่ายโทรทัศน์เคเบิลทั่วประเทศ และเว็บไซต์ของสถานีฯ โดยให้ความสำคัญกับรายการประเภทกีฬา ร่วมกับเนื้อหาสาระบันเทิงที่น่าสนใจทุกแง่มุม และที่ใกล้ตัวผู้ชมมากที่สุด
สื่อใหม่ - บริษัทฯ เริ่มดำเนินธุรกิจสาขานี้ มาตั้งแต่ปี พ.ศ. 2553 แบ่งเป็นพื้นที่นำเสนอบนเว็บไซต์ เผยแพร่เนื้อหากีฬาและฟุตบอลไทย, แอปพลิเคชันบนคอมพิวเตอร์พกพาและโทรศัพท์เคลื่อนที่สมาร์ทโฟน, ระบบบริการข้อความสั้น, บริการข้อมูลเสียงผ่านระบบออดิโอเท็กซ์ นำเสนอข่าวสารกีฬาและเรื่องราวโหราศาสตร์, หนังสือพิมพ์กีฬาออนไลน์ เอสเอ็มเอ็ม สปอร์ตกูรู, หนังสือและนิตยสารอิเล็กทรอนิกส์
ลิขสิทธิ์ในการถ่ายทอดสดหรือถ่ายทอดกีฬาทางช่อง SMMTV

รายการมวยไทย ศึกไทยแลนด์ซูเปอร์ไฟต์ ณ สนามมวยเทพประสิทธิ์ พัทยา ทุกวันพฤหัสบดี เวลา 21.00 - 23.00 น. (เริ่มวันพฤหัสบดีที่ 9 พฤษภาคมถึงวันพฤหัสบดีที่ 26 ธันวาคม 2556)
ศึกจ้าวมวยไทย เวทีมวยสยามอ้อมน้อย ทุกวันเสาร์ เวลา 11.00 - 14.00 น. (เริ่มวันเสาร์ที่ 4 มกราคม พ.ศ. 2557 ถึงวันเสาร์ที่ 18 กรกฎาคม พ.ศ. 2558)
ศึกมวยสยาม 4 ภาค สนามมวยค่ายสุรนารี จังหวัดนครราชสีมา ทุกวันพุธ เวลา 20.00-22.00 น. (เริ่มวันพุธที่ 30 สิงหาคม พ.ศ. 2560 ถึงวันเสาร์ที่ 1 พฤศจิกายน พ.ศ. 2560)
วอลเลย์บอลเวิลด์กรังด์ปรีซ์ 2014
วอลเลย์บอลเวิลด์กรังด์ปรีซ์ 2015
วอลเลย์บอลเวิลด์กรังด์ปรีซ์ 2016
วอลเลย์บอลเวิลด์กรังด์ปรีซ์ 2017 (ถ่ายทอดสดบางสัปดาห์ในแต่ละรอบแต่ละคู่ที่น่าสนใจโดยทางสถานีได้วางโปรแกรมการถ่ายทอดสด ร่วมกับ ช่อง 13 FAMILY, ช่อง 28, ช่อง 33 HD)
วอลเลย์บอลหญิงชิงแชมป์โลก 2018 รอบคัดเลือก โซนเอเชีย (2018 FIVB Volleyball Women's World Championship qualification (AVC)) (ถ่ายทอดสดร่วมกับ ช่อง 33 HD)
2020 & 2022 (ถ่ายทอดสดร่วมกับช่อง PPTVHD36)
AVC Cup for Women
AVC Cup for Men
Asian Women’s Club Volleyball Championship
Asian Men’s Club Volleyball Championship
Asian Senior Beach Volleyball Championships
2021 & 2023 (ถ่ายทอดสดร่วมกับช่อง PPTVHD36)
Asian Senior Women’s Volleyball Championship
Asian Senior Men’s Volleyball Championship
Asian Women’s Club Volleyball Championship
Asian Men’s Club Volleyball Championship
Asian Senior Beach Volleyball Championships
แหล่งข้อมูลอื่น

เว็บไซต์อย่างเป็นทางการ
สำนักพิมพ์สยามอินเตอร์คอมิกส์
ร้านหนังสือเอสเอ็มเอ็มบุ๊กเฟรนด์
สื่อออนไลน์ในเครือเอสเอ็มเอ็ม เก็บถาวร 2018-12-25 ที่ เวย์แบ็กแมชชีน
เอสเอ็มเอ็มทีวี เก็บถาวร 2014-07-29 ที่ เวย์แบ็กแมชชีน
สปอร์ตเรดิโอ เก็บถาวร 2015-05-11 ที่ เวย์แบ็กแมชชีน
หนังสือพิมพ์สปอร์ตกูรู เก็บถาวร 2014-10-07 ที่ เวย์แบ็กแมชชีน
เว็บไซต์ไทยลีกออนไลน์ เก็บถาวร 2012-08-27 ที่ เวย์แบ็กแมชชีน
| ด ค กเครือสยามสปอร์ต |
| --- | --- |
หนังสือพิมพ์: สยามกีฬารายวัน · สตาร์ซอคเก้อร์รายวัน · มวยสยามรายวัน · สปอร์ตพูลรายวัน · กีฬาสยาม เจาะเกมส์ · สยามบันเทิง · สปอร์ตแมนรายวัน · สยามดารา · ฟุตบอลพูลฉบับตลาดลูกหนัง · มองอย่างเซียน
นิตยสาร: กีฬาสยาม · สตาร์ซอคเก้อร์รายสัปดาห์ · ฟุตบอลสยาม · เอนเตอร์เทน · แคมปิงท่องเที่ยว · มวยโลก · มวยสยาม · มิวสิกเอ็กซ์เพรส · มวยทีวี · เวิลด์ซอคเก้อร์ · ซีคิดส์ · เอฟเอชเอ็ม ไทยแลนด์ · คาวาอี · ฮิฮิ
บริษัท: สยามอินเตอร์มัลติมีเดีย · กิเลนการพิมพ์ · สยามสปอร์ตมีเดียแมเนจเมนต์ · อินสไพร์ เอ็นเตอร์เทนเมนท์
ดูเพิ่ม: ร้านสตาร์ซอคเก้อร์ · ร้านบุ๊กเฟรนด์ส · สปอร์ตเรดิโอ · สยามสปอร์ตแชนแนล · สยามกีฬาอวอร์ดส์ · ฟุตบอลสยามโกลเด้นบอล
คอลัมนิสต์: ย.โย่ง · ยอดทอง · จ่าแฉ่ง · เตยหอม · บิ๊กจ๊ะ · ขุนไข่ · ก.ป้อหล่วน · นพนันท์ · น้องหนู · ต.โต้ง · ป๋ายาว · คุณฉุย · แอ๊ดดี้ · JACKIE · บอ.บู๋ · ลิตเติ้ลโจ · ตังกุย · โมนาลิซ่า · มาเฟียรี่ · แมวเพชร · JOKE · อ.วัน · เปาผี · มาริโน่ · ยักษ์ ดอยแดง · ชู้ตเอาต์ · ศาธนันท์ · ซัมเมอร์ฮิลล์ · ไก่ป่า · ธีระ · ซันเดย์ · LIVERPI · เจมส์ ลาลิกา · เอล นินโญ่ · อีกา · มอนตี้ · คุณเฉียบ · อาเล่แมน · NO.10 · เปริมี่ · เสือเตี้ย · เต็ก บางจาก · ดร. พิว · SUNNY · ไกด์เถื่อน · TeeNo · โกสุ่ย · พาสต้า · โกลเด้นบอล · ปีเตอร์โบ๊ท
ระวิ โหลทอง · วิลักษณ์ โหลทอง · วรรคสร โหลทอง
โยทสึบะ หนูเด๋อจอมป่วน!

ซีรีส์มังงะญี่ปุ่น
| --- | --- |
โยทสึบะ หนูเด๋อจอมป่วน!
ภาพหน้าปกจากเล่มที่ 8
よつばと! (Yotsuba to!)
ชื่อภาษาอังกฤษ: Yotsuba&!
แนว: สุขนาฏกรรม เสี้ยวชีวิต
มังงะ
เขียนโดย: คิโยฮิโกะ อาซูมะ
สำนักพิมพ์: แอสกีเมเดียเวิกส์
สำนักพิมพ์ภาคภาษาไทย: เนชั่น เอ็ดดูเทนเมนท์
นิตยสาร: เด็งเงกิ ไดโอ
กลุ่มเป้าหมาย: โชเน็ง
ตีพิมพ์ตั้งแต่: 21 มกราคม พ.ศ. 2546 – ปัจจุบัน
จำนวนเล่ม: 15 (ญี่ปุ่น) 13 (ไทย)
Related media
 เนียมโบะ! (อนิเมะภาคแยกปี พ.ศ. 2559) 
โยทสึบะ หนูเด๋อจอมป่วน! (ญี่ปุ่น: よつばと!; โรมาจิ: Yotsuba to!; ทับศัพท์: ยตสึบะ โตะ!) เป็นซีรีส์มังงะญี่ปุ่น แต่งเรื่องและวาดภาพโดยคิโยฮิโกะ อาซูมะ ตีพิมพ์ในนิตยสารเด็งเงกิ ไดโอของสำนักพิมพ์แอสกีเมเดียเวิกส์ตั้งแต่เดือนมกราคม พ.ศ. 2546  และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 15 เป็นเรื่องราวเกี่ยวกับชีวิตของเด็กผู้หญิงที่ชื่อ โยทสึบะ และการเรียนรู้สิ่งที่อยู่รอบตัวของเธอ ชื่อการ์ตูนในภาษาญี่ปุ่น (ยตสึบะ โตะ!') มีความหมายว่า "โยทสึบะ กับ" ซึ่งจะสอดคล้องกับชื่อตอนต่างๆ ในการ์ตูนเรื่องนี้ว่าเธอไปพบเจออะไรในตอนนั้นบ้าง ซีรีส์มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์
เนื้อเรื่อง

โยทสึบะ หนูเด๋อจอมป่วน! จะดำเนินเรื่องผ่านทางตัวละครที่ชื่อ โคอิวาอิ โยทสึบะ ซึ่งเป็นเด็กผู้หญิงอายุ 5 ขวบ ที่มีความกระปรี้กระเปร่า ร่าเริง อยากรู้อยากเห็น และการพูดจาแปลกๆ ซึ่งเธอเองก็ยังไม่รู้ในหลายๆ เรื่องที่เด็กวัยเท่าๆ กับเธอควรจะรู้ เช่น กริ่งประตู บันไดเลื่อน ลิฟต์ เครื่องปรับอากาศ หรือแม้แต่ชิงช้า ซึ่งความไร้เดียงสาของเธอนำมาสู่ความตลกในแต่ละตอนที่เธอได้ไปพบเจอและเรียนรู้กับสิ่งของในชีวิตประจำวัน
ในตอนเริ่มเรื่อง โยทสึบะและพ่อของเธอ โคอิวาอิ ได้ย้ายเข้าสู่บ้านใหม่ของพวกเขา ซึ่งได้รับการช่วยเหลือจาก ชายตัวสูงใหญ่ที่โยทสึบะเรียกว่า จัมโบ้ (จริงๆ แล้วชื่อ ทาเคชิ ทาเคดะ) และในวันแรกของการย้ายเข้า โยทสึบะได้ทำให้ตนเองเป็นที่จดจำกับลูกสาวของเพื่อนบ้านทั้ง 3 คนหรือครอบครัว อายาเสะ ได้แก่ อายางิ ฟูกะ และเอนะ โดยหลังจากนี้พวกเขาต้องเข้าไปเกี่ยวข้องกับความไร้เดียงสาของโยทสึบะที่ก่อเรื่องขึ้นมาอยู่เสมอ
การดำเนินเรื่องของการ์ตูนเรื่องนี้จะไม่มีพล๊อต โดยเป็นการเล่าเรื่องสิ่งที่โยทสึบะได้พบเจอมาในแต่ละวัน และการดำเนินชีวิตประจำวันของตัวละครในเรื่องแต่ละตัว ซึ่งมีหลายๆ ตอนที่ต่อเนื่องกัน และจะดำเนินเนื้อเรื่องต่อๆ กันไปเรื่อย ๆ
อวตาร: อัคนีและธุลีดิน

| อวตาร: อัคนีและธุลีดิน |
| --- | --- |
กำกับ: เจมส์ แคเมอรอน
บทภาพยนตร์:   เจมส์ แคเมอรอน  ริก จาฟฟาอแมนดา ซิลเวอร์ 
เนื้อเรื่อง:   เจมส์ แคเมอรอน  ริก จาฟฟา  อแมนดา ซิลเวอร์  จอช ฟรายด์แมน  เชน ซาเลอร์โน 
อำนวยการสร้าง:   เจมส์ แคเมอรอน  จอน แลนเดา 
นักแสดงนำ:   แซม เวิร์ธธิงตัน  โซอี ซัลดานา  ซิกัวร์นีย์ วีเวอร์  สตีเฟน แลง  โจวานนี รีบีซี  เคต วินสเล็ต  เดวิด ทิวลิส  โอนา แชปลิน 
กำกับภาพ: รัสเซลล์ คาเพนเทอร์
ตัดต่อ:   เดวิด เบรนเนอร์  เจมส์ แคเมอรอน  นิโคลัส เดอ โทธ  จอห์น เรฟาว  สตีเฟน อี. ริฟกิน 
ดนตรีประกอบ: ไซมอน แฟรงเลน
บริษัทผู้สร้าง: ไลต์สตอร์มเอ็นเตอร์เทนเมนต์ 
ผู้จัดจำหน่าย: ทเวนตีท์เซนจูรีสตูดิโอส์
วันฉาย:   19 ธันวาคม ค.ศ. 2025 (2025-12-19) 
ความยาว: 200 นาที
ประเทศ: สหรัฐ
ภาษา: อังกฤษ
ทุนสร้าง: 250 ล้านดอลลาร์สหรัฐ
อวตาร: อัคนีและธุลีดิน (อังกฤษ: Avatar: Fire and Ash) เป็นภาพยนตร์อเมริกันแนวมหากาพย์และบันเทิงคดีวิทยาศาสตร์เตรียมฉายในอนาคต อำนวยการสร้างร่วม, ตัดต่อร่วม, เขียนบทร่วมและกำกับโดย เจมส์ แคเมอรอน จัดจำหน่ายโดย ทเวนตีท์เซนจูรีสตูดิโอส์ เป็นภาพยนตร์ภาคต่อของ อวตาร: วิถีแห่งสายน้ำ (2022) และเป็นภาพยนตร์เรื่องที่สามในแฟรนไชส์ อวตาร
แคเมรอนอำนวยการสร้างภาพยนตร์ร่วมกับ จอน แลนเดา นอกจากนี้ แคเมอรอน, ริก จาฟฟา, อแมนดา ซิลเวอร์, จอช ฟรีดแมนและเชน ซาแลร์โน มีส่วนร่วมในกระบวนการเขียนบท สมาชิกนักแสดง แซม เวิร์ธธิงตัน, โซอี ซัลดานา, ซิกัวร์นีย์ วีเวอร์, สตีเฟน แลง, โจเอล เดวิด มัวร์, ซีซีเอช พาวเดอร์และโจวานนี รีบีซี กลับมารับบทเดิมของพวกเขา ขณะที่ เดวิด ทิวลิสและอูนา แชปลิน จะแสดงเป็นตัวละครใหม่
แคเมรอนเคยกล่าวไว้เมื่อ ค.ศ. 2006 ว่าเขาอยากจะสร้างภาคต่อของ อวตาร (2009) หากภาพยนตร์ประสบความสำเร็จ และได้ประกาศสร้างภาคต่อสองภาคแรกในปี ค.ศ. 2010 หลังจากประสบความสำเร็จอย่างกว้างขวางในภาพยนตร์เรื่องแรก โดยที่ อวตาร: อัคนีและธุลีดิน ตั้งเป้าไปฉายในปี ค.ศ. 2015 อย่างไรก็ตาม การเพิ่มภาคต่ออีกสามภาค (ภาคแรก) และความจำเป็นต้องพัฒนาเทคโนโลยีใหม่เพื่อถ่ายทำฉากการจับภาพการเคลื่อนไหวใต้น้ำ ผลงานที่ไม่เคยทำได้มาก่อนทำให้เกิดความล่าช้าอย่างมาก แต่ทีมงานมีเวลามากขึ้นในการเขียนบท เตรียมการก่อนการผลิต และวิชวลเอ็ฟเฟ็กต์ อวตาร 3 เริ่มถ่ายทำพร้อมกัน ด้วย อวตาร: วิถีแห่งสายน้ำ ในประเทศนิวซีแลนด์ เมื่อวันที่ 25 กันยายน ค.ศ. 2017 การถ่ายทำเสร็จสิ้นในปลายเดือนธันวาคม ค.ศ. 2020 หลังจากถ่ายทำมานานกว่าสามปี แม้ว่าการผลิตจะถูกขัดจังหวะเนื่องจากการระบาดของโควิด-19
การเข้าฉายในโรงภาพยนตร์ของ อวตาร: อัคนีและธุลีดิน ถูกเลื่อนเก้าครั้ง มีกำหนดฉายเดิมในวันที่ 19 ธันวาคม พ.ศ. 2567 ซึ่งจะเป็นการครบรอบ 15 ปีของแฟรนไชส์ แต่ถูกเลื่อนเป็น 18 ธันวาคม ค.ศ. 2025 สองภาคต่อเพิ่มเติมถูกเลื่อนเช่นกัน ได้แก่ อวตาร 4 และ อวตาร 5 อยู่ในขั้นตอนต่าง ๆ ของการผลิตและคาดว่าจะออกในวันที่ 21 ธันวาคม ค.ศ. 2029 และ 19 ธันวาคม ค.ศ. 2031 ตามลำดับ
เรื่องย่อ

ผ่านไปกว่าหลายสัปดาห์ จากเหตุการณ์ในภาพยนตร์ภาคสอง อวตาร: อัคนีและธุลีดิน  บอกเล่าเรื่องราวท่ามกลางสงครามอันโหดร้ายกับ RDA และความโศกเศร้าจากการสูญเสียลูกชายคนโต เจค ซัลลี่ และ เนย์ทีรี จะต้องพบกับภัยคุกคามใหม่บนดาวแพนโดร่า เหล่าชาวนาวีเผ่าขี้เถ้า "แมงควาน" ที่ป่าเถื่อนและกระหายในอำนาจ นำโดยหัวหน้าเผ่าผู้เหี้ยมโหดที่มีชื่อว่า วารัง และควอริทช์ที่รอดชีวิตเพราะ สไปเดอร์ ลูกชายแท้ ๆ ของตนที่เป็นลูกบุญธรรมของเจค ครอบครัวของ เจค จะต้องต่อสู้และร่วมมือกับเผ่าเม็ตคายีน่า เพื่อเอาชีวิตรอด และเพื่ออนาคตของดาวแพนโดร่า ในความขัดแย้งที่จะผลักดันทุกชีวิตที่เกี่ยวข้องให้ไปยังขีดสุดของทั้งร่างกายและจิตใจ
นักแสดง

ข้อมูลเพิ่มเติม: อวตาร (แฟรนไชส์)
นักแสดง > ชาวนาวี

แซม เวิร์ธธิงตัน รับบท เจค ซัลลี อดีตนาวิกโยธินพิการ ผู้ละทิ้งชีวิตมนุษย์หลังค้นพบความหมายจากโครงการอวตาร เพื่อครองรักกับเนย์ทิรี่ อดีตผู้นำพาเผ่าโอมาติคาย่าไปสู่ความเข้มแข็ง และเข้าต่อสู้กับคนบนฟ้าเพื่อปกป้องดาวแพนดอรา พร้อมกับลูก ๆ ของเขา โดยการออกเดินทางไปยังดินแดนต่าง ๆ ที่ซ่อนเร้นในแพนดอรา
โซอี ซัลดานา รับบท เนย์ทิริ ลูกสาวของอดีตผู้นำเผ่าโอมาติคาย่า หลังเสียชีวิต ว่าที่ผู้นำทางจิตวิญญาณ ภรรยาของเจค ผู้ปลงใจกับเจค และแม่ของลูกเขา
ซิกัวร์นีย์ วีเวอร์ รับบท คิรี/ดร. เกรซ ออกัสติน ลูกสาวบุญธรรมของเจค และ เนย์ทิริ ผู้เชื่อมโยงธรรมชาติเข้ากับเอวาอย่างน่าอัศจรรย์ ซิกัวร์นีย์ยังกลับมารับบทดร. เกรซ นักชีววิทยาอวกาศและหัวหน้าโครงการอวตาร ผู้เสียชีวิตไปแล้ว และแม่ที่แท้จริงของคิรี เกิดขึ้นมาจากจิตวิญญาณของเธอและเอวาที่หลอมรวมกัน
ซีซีเอช เพาเดอร์ รับบท โมแอต ผู้นำจิตวิญญาณของเผ่าโอมาติคาย่า แม่ของเนย์ทิรี
คลิฟฟ์ เคอร์ติส รับบท โทโนวารี ผู้นำเผ่าเม็ตคายีน่า สามีของโรนัล ผู้มีความเคารพในตัวเจค ซัลลี่
เคต วินสเล็ต รับบท โรนัล  นักดำน้ำลึกและภรรยาของผู้นำเผ่าเม็ตคายีน่า เธอรักธรรมชาติและท้องทะเล รวมถึงโทลคูน
เจมี่ แฟลตเตอร์ส รับบท เนเทยัม ลูกชายคนโตของเจค และเนย์ทิรี ผู้มีใจมุ่งมั่นที่จะเป็นนักรบเหมือนพ่อด้วยความภาคภูมิใจ ผู้เสียชีวิตในเหตุการณ์ภาคที่แล้ว และเป็นหนึ่งเดียวกับเอวา
บริเตน ดัลตัน รับบท โล'อัค ลูกชายคนรองของเจค และเนย์ทิรี ผู้ต้องแบกรับภาระในฐานะลูกชายคนโตของทู้คทิรี และเขาจะเป็นผู้บรรยายเรื่องราวแทนเจค
ทรินิตี้ บลิส รับบท ทู้ค ทู้คทิรี ลูกสาวคนเล็กของเจค และ เนย์ทิรี ผู้รักการผจญภัยและชอบตามติดพี่น้อง
เบลีย์ แบส รับบท ศีเรยา (เรยา) นักดำน้ำลึก ลูกสาวคนเล็กโทโนวารีและโรนัลที่พบรักกับโล'อัค
ฟิลิป เกลโจ รับบท อาวนุง นักล่าแห่งเผ่าเม็ตคายีน่า ลูกชายคนโตของโทโนวารีและโรนัล
ดูแอน วิชแมน-อีวานส์ รับบท ร็อตโซ่ เพื่อนสนิทของอาวนุง
เดวิด ธิวลิส รับบท เปย์ลักษณ์ ผู้นำเผ่าทลาลิม ผู้เร่ร่อนแลกเปลี่ยนสินค้าผ่านสายลมและฝุ่นผงบนฟากฟ้าด้วยเมดูซ่า
โอน่า แชปลิน รับบท วารัง ผู้นำหญิงแห่งเผ่าแมงควาน ผู้ดุร้ายในแถบภูเขาไฟและเถ้าถ่าน เป็นศัตรูกับเผ่าเม็ตคายีน่าของเจคและโตโนวารี
เคสตัน จอห์น รับบท ทาร์เซ็ม เพื่อนและคนที่ไว้ใจของเจค ผู้รับหน้าที่เป็นผู้นำของเผ่าโอมาติคาย่า แทนเจคที่พาครอบครัวอพยพออกไป
นักแสดง > รีคอมบีแนนท์

สตีเฟ่น แลง รับบท พันเอก ไมลส์ ควอริทช์ อดีตผู้พันรักษาความปลอดภัยของเหมืองแร่และมือขวาของปาร์คเกอร์ เซลฟริดจ์ที่แตกคอกันก่อนเสียชีวิตในเหตุการณ์ภาพยนตร์ที่สอง เขากลับมาในร่างโคลนอวตารจากดีเอ็นเอผสมที่ทรงพลังกว่าร่างมนุษย์ด้วยความช่วยเหลือจากปาร์คเกอร์ พร้อมความทรงจำเดิม เขาคือพ่อของไมลส์ ควอริทช์ ซอคคอร์โร หรือ สไปเดอร์ หลังจากพ่ายแพ้ให้กับเจค ซัลลี่ ที่ภูผาสามพี่น้อง ต่อมา เขาได้พบกับปาร์คเกอร์ เซลฟริดจ์ ในรอบสิบห้าปี
แมตต์ เจอรัลด์ รับบท จ่าสิบโท ไลล์ เวนฟลีท ผู้ร่วมศึกปะทะกับชาวนาวี่ ที่เสียชีวิตไปในเหตุการณ์ภาคแรก ก่อนจะกลับมาทำงานคู่กับควอริตซ์หลังฟื้นขึ้นมาในร่างโคลนจากดีเอ็นเอผสม เขายิงสังหารเนเทยัมเสียชีวิต ก่อนจะถูกเนย์ทิรี่เล่นงานจนหมดสภาพแต่ยังรอดชีวิต